પિક-અપ જીપની સ્પીડ ખૂબ હતી. અંધારાને કારણે તેને પાર્ક થયેલો ટ્રક દેખાયો નહિ હોય અને અકસ્માત થયો હોય તેમ બની શકે. ટ્રકની ખામી ઠીક કરવા માટે ડ્રાઈવર અને કિલનર ટ્રકની નીચે હતા. અકસ્માતમાં તે બંનેનું મોત થયું છે. અધિકારીના કહ્યા મુજબ પિક-અપ જીપમાં વધારે માણસો હતા. જીપમાં ૧૨થી ૧૪ માણસોનો સમાવેશ કરી શકાય જયારે આ જીપમાં ઓછામાં ઓછા ૩૫ લોકો હતા. ટ્રક ડ્રાઈવરે હેડલાઈટ ચાલુ રાખી હતી તેમજ પથ્થરોથી ટ્રકની આજુબાજુ બાઉન્ડ્રી પણ બનાવી હતી.